
REGULAMENT
de organizare şi funcţionare a serviciului 
Îngrijire la domiciliu pentru persoane vârstnice


ARTICOLUL 1
Definiţie
1) Regulamentul de organizare şi funcţionare este un document propriu al Serviciului social 
Îngrijire la domiciliu  din cadrul Serviciului pentru Protecția Socială a Persoanelor Vârstnice  înființat conform Hotărârea Consiliului Local al Municipiului Timișoara nr. 468 din data de 20.12.2005 privind schimbarea denumirii ”Centrului Comunitar de Asistență Socială a Municipiului Timișoara” în Direcția de Asistență Socială Comunitară,,  și aprobarea  Organigramei, Statului de funcții și a funcțiilor publice în vederea asigurării funcţionării acestuia, cu respectarea standardelor minime de calitate aplicabile şi a asigurării  accesului persoanelor beneficiare la informaţii privind condiţiile de admitere, serviciile oferite etc.

(2) Prevederile prezentului regulament sunt obligatorii atât pentru persoanele beneficiare, cât şi pentru angajaţii serviciului social Îngrijire la domiciliu şi după caz, pentru membrii familiei beneficiarilor, reprezentanţii legali/convenţionali,vizitatori.

ARTICOLUL 2
Identificarea serviciului social
Serviciul social Îngrijire la Domiciliu cod social 8810ID-I a fost  înfiinţat prin Hotărârea Consiliului Local al Municipiului Timișoara nr.306/12.11.2002 , în cadrul Serviciului pentru Protecția Socială a Persoanelor Vârstnice și este administrat de furnizorul Direcţia de Asistență Socială Comunitară Timișoara, serviciu puiblic cu personalitate juridică, din subordinea Consiliului Local al Municipiului Timișoara , acreditat conform Certificatului de Acreditare seria AF, numărul 001206 din data de 16.06.2014, ca furnizor de servicii sociale de către de Ministerul Muncii, Familiei, Protecției Sociale a Persoanelor Vârstnice.

ARTICOLUL 3
Scopul serviciului social
Scopul principal al Serviciului social Îngrijire la domiciliu este prevenirea instituţionalizării persoanelor vârstnice în centre rezidenţiale de îngrijire şi asistenţă/ cămine pentru persoane vârstnice, de îmbunătăţire a calităţii vieţii persoanelor de vârsta a III-a şi socializarea lor.
Serviciul social Îngrijire la domiciliu oferă sprijin şi suport pentru persoanele vârstnice izolate la domiciliu, prevenind marginalizarea/excluderea  lor socială. 
Nevoile persoanelor de vârsta a III-a sunt multiple, ele se raportează la starea materială şi starea de sănătate a beneficiarului.
Serviciul pentru Protecţia Socială a Persoanelor Vârstnice prin serviciul social Îngrijire la domiciliu furnizează servicii sociale de interes local prin acordarea de servicii de îngrijire personală la domicilul beneficiarilor:
- ajutor pentru activităţile de bază ale vieţii zilnice: igienă corporală, îmbrăcare şi dezbrăcare, igiena eliminărilor, hrănire şi hidratare, mobilizare şi transfer,  deplasarea în interior, comunicare. 
- ajutor pentru activităţi instrumentale ale vieţii zilnice: prepararea hranei sau livrarea acesteia, efectuarea de cumpărături, activităţi de menaj, însoţirea în mijloacele de transport, facilitarea deplasării în exterior, companie, activităţi de administrare şi gestionare a bunurilor. 
 Serviciile de îngrijire personală sunt stabilite în Planul individualizat de îngrijire şi asistenţă şi  sunt asigurate de către infirmiere.
Beneficiarii primesc asistenţă şi suportul necesar pentru realizarea activităţilor de bază ale vieţii zilnice în funcţie de nevoile individuale, corelate cu gradul de dependenţă obţinut în urma evaluării socio-medicală (geriatrică), conform Grilei 886/2000.
Procesul de acordare a serviciilor de îngrijire la domiciliu se realizează în baza unui Plan individualizat de îngrijire şi asistenţă adaptat nevoilor şi gradului de dependenţă al beneficiarului întocmit în baza rezultatelor  obţinute în urma efectuării fişei de evaluare  socio-medicală.
În funcţie de nevoile particulare ale fiecărui beneficiar, managerul de caz poate implica la nevoie şi alţi specialişti în realizarea planului individualizat de îngrijire şi asistenţă  (psiholog, kinetoterapeut). 


ARTICOLUL 4
Cadrul legal de înfiinţare, organizare şi funcţionare
(1) Serviciul social Îngrijire la domiciliu funcţionează cu respectarea prevederilor cadrului general de organizare şi funcţionare a serviciilor sociale reglementat de:
Legea nr. 292/2011  a asistenței sociale, cu modificările ulterioare;
Legea nr.17/2000 privind asistenţa socială a persoanelor vârstnice, republicată în 2008, 
precum şi ale altor acte normative secundare aplicabile domeniului;
Hotărârea Guvernului nr. 886/2000 privind Grila naţională de evaluare a nevoilor persoanelor vârstnice.

(2) Standard minim de calitate aplicabil:
Ordin MMFPSPV nr. 2126/05.11.2014 privind standardele minime de calitate pentru  serviciile 
sociale, Anexa nr.9.
(3) Serviciul social Îngrijire la domiciliu este înfiinţat prin:
a) Hotarârea Consiliului Local al Municipiului Timișoara  nr.306/12.11.2002  privind atribiurea în folosință gratuită a imobilului din Timișoara, Calea Lipovei nr.44 către Centrul Comunitar de Asistență Socială  (Direcția de Asistență Socială Comunitară Timișoara).
Serviciul Social  Îngrijire la domiciliu  funcționează  în cadrul Serviciului pentru Protecția Socială a Persoanelor Vârstnice al Direcției de Asistență Socială Comunitară Timișoara aflată În subordinea Consiliului Local al Municipiului Timișoara .

ARTICOLUL 5
Principiile care stau la baza acordării serviciului social
(1) Serviciul social Îngrijire la domiciliu se organizează şi funcţionează cu respectarea principiilor generale care guvernează sistemul naţional de asistenţă socială, precum şi cu principiile specifice care stau la baza acordării serviciilor sociale prevăzute în legislaţia specifică, în convenţiile internaţionale ratificate prin lege şi în celelalte acte internaţionale în materie la care România este parte, precum şi în standardele minime de calitate aplicabile.
(2) Principiile specifice care stau la baza prestării serviciilor sociale în cadrul serviciului social Îngrijire la domiciliu sunt următoarele:
a) respectarea şi promovarea cu prioritate a interesului persoanei beneficiare;
b) protejarea şi promovarea drepturilor persoanelor beneficiare în ceea ce priveşte egalitatea de şanse şi tratament, participarea egală, autodeterminarea, autonomia şi demnitatea personală şi întreprinderea de acţiuni nediscriminatorii şi pozitive cu privire la persoanele beneficiare;
c) asigurarea protecţiei împotriva abuzului şi exploatării persoanei beneficiare;
d) deschiderea către comunitate;
e) asistarea persoanelor fără capacitate de exerciţiu în realizarea şi exercitarea drepturilor lor;
f) asigurarea în mod adecvat a unor modele de rol şi statut social, prin încadrarea în unitate a unui personal mixt;
g) ascultarea opiniei persoanei beneficiare şi luarea în considerare a acesteia, ţinându-se cont, după caz, de vârsta şi de gradul său de maturitate, de discernământ şi capacitatea de exerciţiu;
h) promovarea unui model familial de îngrijire a persoanei beneficiare;
i) asigurarea unei îngrijiri individualizate şi personalizate a persoanei beneficiare;
j) preocuparea permanentă pentru scurtarea perioadei de prestare a serviciilor, în baza potenţialului şi abilităţilor persoanei beneficiare de a trăi independent;
k) încurajarea iniţiativelor individuale ale persoanelor beneficiare şi a implicării active a acestora în soluţionarea situaţiilor de dificultate;
l) asigurarea unei intervenţii profesioniste, prin echipe pluridisciplinare;
m) asigurarea confidenţialităţii şi a eticii profesionale;
n) responsabilizarea membrilor familiei, reprezentaţilor legale cu privire la exercitarea drepturilor şi îndeplinirea obligaţiilor de întreţinere;
o) primordialitatea responsabilităţii persoanei, familiei cu privire la dezvoltarea propriilor capacităţi de integrare socială şi implicarea activă în soluţionarea situaţiilor de dificultate cu care se pot confrunta la un moment dat;
p) colaborarea centrului/unităţii cu serviciul public de asistenţă socială.
r) asistarea persoanelor aflate în situaţii de dificultate şi vulnerabilitate socială, prin implicarea în identificarea, înţelegerea, evaluarea corectă şi soluţionarea problemelor individuale;
s) evitarea oricărei forme de discriminare bazate pe rasă, etnie, sex şi orientare sexuală, statut marital,  convingeri politice sau religioase, deficienţă fizică sau psihică, situaţie materială şi/sau orice altă preferinţă, caracteristică, condiţie sau statut.
t) promovarea principiului justiţiei sociale prevăzute de actele normative în vigoare;
v) egalitatea şanselor privind accesul persoanelor asistate la informaţii, servicii, resurse şi participarea acestora la procesul de luare a deciziilor;
x) respectarea demnităţii individului, unicităţii şi valorii fiecărei persoane.

ARTICOLUL 6
Beneficiarii serviciilor sociale
(1) Beneficiarii serviciilor sociale acordate în cadrul serviciului  de Îngrijire la Domiciliu sunt:
a) persoane vârstnice  aflate în situaţii de dificultate sau în risc de excluziune socială.

(2) Condiţiile de acces/admitere în programul de îngrijire la domiciliu sunt următoarele:
a) Acte necesare
    Actele necesare pentru înscrierea în programul de îngrijire la domiciliu sunt următoarele:

- cerere tip  adresată Serviciului pentru Protecţia Socială a Persoanelor Vârstnice în care se solicită ancheta socială pentru a beneficia de îngrijire la domiciliu;
- cupon de pensie original/copie;
   Acte medicale:
- adeverinţă medicală de la medicul de familie cu diagnosticele medicale și recomandarea îngrijirii la domiciliu;
-  aviz epidemiologic (nu suferă de boli infecto-contagioase);
-  aviz medic psihiatru că nu este diagnosticat cu demență,  Alzheimer sau alte boli de natură psihică
 -  copii xerox după actele de stare civilă: carte de identitate, certificat de căsătorit/ deces, etc. 
-   declaraţie pe proprie răspundere precum că are sau nu are lucruri de valoare în casă.

b) Criterii  de eligibilitate:
 Este eligibilă pentru acordarea serviciilor de Îngrijire la domiciliu persoana vârstnică, care îndeplinește următoarele condiții:
      - are vârsta legală de pensionare stabilită conform actelor normative în vigoare;
      - locuiește singur/ă cu domiciliul stabil în Timişoara;
      - nu are copii cu domiciliul în Timişoara (rude de gradul I);
      - fără a fi încheiat cu alte persoane contract  de vânzare-cumpărare a locuinţei sau orice alt act juridic cu clauză de întreţinere;
       -  să  fie încadrată în grad de dependenţă IIA, IIB, IIC în urma aplicării fişei de evaluare socio-medicală (geriatrică) aprobată prin H.G. nr.886/2000;
      - să nu fie încadrată în gradul I de handicap, cu asistent personal  de către Comisia de Expertiză Medicală a Persoanelor cu Handicap pentru Adulţi Timiş;
      - nu este diagnosticată cu Boala Alzheimer sau cu tulburări psihice grave;
      - are venitul maxim în limita echivalentului a două salarii minime pe economie   stabilite prin actele normative în vigoare.
c) Decizia de admitere/respingere
Referatul de aprobare a dispoziţiei de admitere/ respingere este întocmit și înregistrat  de asistentul social și are la bază rezultatul evaluării nevoilor individuale şi recomandarea managerului de caz. 
Dispoziţia de admitere/ respingere  se întocmește în baza referatului de aprobare a dispoziției de admitere/respingere și este emisă de către Directorul Executiv  al Direcției de Asistență Socială Comunitară Timișoara.
Dispoziţia de admitere/ respingere poate fi contestată în  contencios administrativ în termen de 30 de zile de la data comunicării.
d) Modalitatea de încheiere a contractului de furnizare de servicii şi modelul acestuia
”Contractul  acordare  servicii sociale de îngrijire la domiciliu” este încheiat între beneficiar si Direcţia de Asistenţă Socială Comunitară Timişoara, Serviciul pentru Protecţie Socială a Persoanelor Vârstnice, pe o perioadă de un an, cu posibilitatea de prelungire prin act adiţional. 
Modelul contractului este  reglementat de Ordinul MMSSF 73/2005 privind aprobarea modelului Contractului pentru acordarea de servicii sociale, încheiat de furnizorii de servicii sociale, acreditaţi conform legii, cu beneficiarii de servicii sociale.
e) Modalitatea de stabilire a contribuţiei beneficiarului
Serviciile oferite în cadrul Comprtimentului de Îngrijire la Domiciliu sunt gratuite conform Hotărârii Consiliului Local al Municipiului Timişoara  nr. 116/2006 privind  contribuţia persoanelor vârstnice beneficiare de servicii de îngrijire la domiciliu sau oferirea cu gratuitate a acestor servicii modificată prin Hotărârii Consiliului Local al Municipiului Timişoara  nr.231/2006 .
(3) Condiţii de încetare a serviciilor 
Serviciile  de Îngrijire la domiciliu se sistează prin  Dispoziţie de încetare/sistare,   în baza referatului de dispoziţie.  Dispoziţia de încetare/sistare este emisă de către Directorul  Executiv  al Direcției de Asistență Socială Comunitară Timișoara.
 Dispoziţia de încetare/sistare  va fi comunicată beneficiarului în scris în termen de 10 zile și poate fi contestată în  contencios administrativ în termen de 30 de zile de la data comunicării.
      Modalitățile de realizare a încetării/sistării acordării serviciilor de îngrijire sunt la cerere, prin decizie unilaterală a beneficiarului sau a furnizorului de servicii, acordul ambelor părți și poate avea loc în  următoarele situaţii:
- refuzul obiectiv al beneficiarului de servicii sociale de a mai primi   serviciile sociale, exprimat în mod direct sau prin reprezentant;
- nerespectarea în mod repetat de către beneficiarul de servicii sociale al prezentului  regulament de organizare și funcționare;
- retragerea autorizaţiei de funcţionare sau a acreditării furnizorului de servicii sociale;
- limitarea domeniului de activitate pentru care furnizorul de servicii sociale a fost acreditat, în măsura în care este afectată acordarea serviciilor către beneficiarul de servicii sociale;
- schimbarea obiectului de activitate al furnizorului de servicii sociale, în măsura în care este afectată acordarea serviciilor către beneficiarul de servicii sociale;
-  încadrarea beneficiarului în gradul I de dependenţă cu asistent personal de către Comisia de Expertiză Medicală a Persoanelor cu Handicap pentru Adulţi Timiş;
            - în urma reevaluării se constată că beneficiarul nu mai are nevoie de servicii de îngrijire la domiciliu;
             -  nerespectarea de către beneficiar a oricărei dintre obligaţiile prevăzute în contractul  de acordarte servicii:
            - expirarea duratei pentru care a fost încheiat contractul ;
            - acordul părţilor privind încetarea contractului ;
            - scopul contractului a fost atins ;
            - forţa majoră, dacă este invocată ;
            - schimbarea domiciliului beneficiarului în altă localitate;
- încheierea cu alte persoane a unui contract  de vânzare-cumpărare a locuinţei beneficiarului cu clauza de întreţinere sau orice alt act juridic ce prevede clauze de întreţinere; 
- susţinătorii legali ai beneficiarului îşi stabilesc domiciliul în Municipiul Timişoara;
            -   decesul beneficiarului;
- venitul maxim depăşeşte limita echivalentului a două salarii minime pe economie stabilite prin actele normative în vigoare;
- beneficiarul nu mai îndeplineşte condiţiile prevăzute de Legea nr. 17/2000 privind asistenţa socială a persoanelor vârstnice. 
Situaţiile enumerate mai sus constituie motive de sistare a contractului de servicii de îngrijire la domiciliu. 
(4) Persoanele beneficiare de servicii sociale furnizate în cadrul serviciului  Îngrijire la domiciliu au următoarele drepturi:
a) să li se respecte drepturile şi libertăţile fundamentale, fără discriminare pe bază de rasă, sex, religie, opinie sau orice altă circumstanţă personală ori socială;
b) să participe la procesul de luare a deciziilor în furnizarea serviciilor sociale, respectiv la luarea deciziilor privind intervenţia socială care li se aplică;
c) să li se asigure păstrarea confidenţialităţii asupra informaţiilor furnizate şi primite;
d) să li se asigure continuitatea serviciilor sociale furnizate, atât timp cât se menţin condiţiile care au generat situaţia de dificultate;
e) să fie protejaţi de lege atât ei, cât şi bunurile lor, atunci când nu au capacitate de exerciţiu;
f) să li se garanteze demnitatea, intimitatea şi respectarea vieţii intime;
g) să participe la evaluarea serviciilor sociale primite;
h) să fie informații  cu privire la  drepturile sociale, serviciile primite, precum și cu privire la situațiile de risc ce pot apare pe parcursul derulării serviciilor;
j)  să li se comunice drepturile și obligațiile, în calitate de beneficiari ai serviciilor sociale; 
k) să fie protejati împotriva riscului de abuz și negrlijare;
l)   să-și exprime liber opinia cu privire la serviciile oferite;
m) să primească servicii sociale prevăzute în planul de intervenție;
n)  să  refuze, în condiţii obiective, primirea serviciilor sociale;
o)  să fie informați în timp util şi în termeni accesibili, asupra oportunităţii acordării altor servicii sociale;
p) să fie informați, în timp util şi în termeni accesibili, asupra regulamentului;
r) beneficiarii au dreptul de a avea acces la propriul dosar.

(5) Persoanele beneficiare de servicii de Îngrijire la domiciliu au următoarele obligaţii:
a) de a da informaţii corecte cu privire la identitatea şi situaţia familială, medicală şi socială;
b) de a permite furnizorului de servicii verificarea veridicităţii acestora;
c) de a respecta  termenele şi clauzele stabilite în cadrului planului individualizat de asistenţă şi  îngrijire;
 d) de a anunţa când lipsesc de la domiciliu; 
 e) de a comunica orice schimbare intervenită în situaţia lor socială/medicală;
 f)  de a avea un compotament  decent, de a respecta infirmiera și personalul serviciului, 
 g) fără conversaţii sau remarci nepoliticoase care pot leza alte persoane;
 h) de a nu solicita servicii suplimentatre faţă de cele prevăzute în contractul de acordare a serviciilor sociale.

ARTICOLUL 7
Activităţi şi funcţii
Principalele funcţii ale serviciului social de Îngrijire la domiciliu sunt următoarele:
a) de furnizare a serviciilor sociale de interes public general/local, prin asigurarea următoarelor activităţi:
1. reprezintă furnizorul de servicii sociale în contractul încheiat cu persoana beneficiară;
2. reprezintă furnizorul de servicii sociale în contractele de parteneriat încheiate cu alti furnizori de servicii sociale 
b) de informare a beneficiarilor, potenţialilor beneficiari, autorităţilor publice şi publicului larg despre domeniul său de activitate, prin asigurarea următoarelor activităţi:
1. elaborarea de materiale informative pe suport scris ( fluturași) care sunt distribuite în comunitate
2. elaborarea de materiale informative pe suport electronic (fotografii, date de informare sau publicitare)  postate pe site-ul Direcției de Asistență Socială Comunitară Timișoara
3. elaborarea de comunicate de presă și articole pentru Monitorul Primăriei 
4. elaborarea  de rapoarte de activitate;
c) de promovare a drepturilor beneficiarilor şi a unei imagini pozitive a acestora, de promovare a drepturilor omului în general, precum şi de prevenire a situaţiilor de dificultate în care pot intra categoriile vulnerabile care fac parte din categoria de persoane beneficiare, potrivit scopului acestuia, prin asigurarea următoarelor activităţi:
1. aplicarea  Chestionarului  de  verificare a satisfacției beneficiarilor
2. realizearea ” Buletinului  Informativ al Serviciului pentru Protecția Socială a Persoanelor Vârstnice”
3. aplicarea  prevederilor Codului de etică. 
4. organizarea de  sesiuni periodice de instruire a personalului cu privire la activităţile de îngrijire acordate
5. informarea  beneficiarilor și luarea la cunoştiinţă prin semnătură privind drepturile și obligațiile beneficiarilor, drepturile și obligațiile furnizorului de servicii, posibilitatea de semnalare a sesizărilor/reclamațiilor, identificarea, semnalarea și soluționarea cazurilor de abuz și neglijență
d) de asigurare a calităţii serviciilor sociale prin realizarea următoarelor activităţi:
1. elaborarea instrumentelor standardizate utilizate în procesul de acordare a serviciilor;
2. realizarea de evaluări periodice a serviciilor prestate;
3. realizarea  Raportului  Informativ privind Chestionarul de  verificare a satisfacției beneficiarilor
4. monitorizarea, realizarea indicatorilor de performanță  corelați obiectivelor serviciului social de îngrijire;
 e) de administrare a resurselor financiare, materiale şi umane ale serviciului social Îngrijire la domiciliu prin realizarea următoarelor activităţi:
1. întocmirea propunerilor pentru Planul Anual de Achiziții al furnizorului de servicii sociale;
2. întocmirea de propuneri pentru investiții; 
3. întocmirea de referate de necesitate;
4. întocmirea Planului de Amenajare și Adaptare a Mediului Ambiant;
5. întocmirea de propuneri privind Planul de formare/perfecționare profesională a personalului;
6. întocmirea de propuneri/referate privind ocuparea posturilor.

ARTICOLUL 8
Structura organizatorică, numărul de posturi şi categoriile de personal

(1) Serviciul social Îngrijire la domiciliu funcţionează cu un număr de 27 persoane , conform prevederilor Hotărârii Consiliului Local al Municipiului Timișoara  nr.283/25.06.2015 din care:
a) personal de conducere: șef serviciu -1 este asigurat  prin șefulul Serviciului pentru Protecția Socială a Persoanelor Vârstnice;
b) personal de specialitate de îngrijire şi asistenţă - 26;
c) personal cu funcţii administrative, gospodărire, întreţinere-reparaţii, deservire: -0;
d) voluntari:- 0
2) Raportul angajat/beneficiar este de 1/2.

ARTICOLUL 9
Personalul de conducere
(1) Personalul de conducere este:
a) şef de serviciu ;
(2) Atribuţiile personalului de conducere sunt:
a) asigură coordonarea, îndrumarea şi controlul activităţilor desfăşurate de personalul serviciului şi propune organului competent sancţiuni disciplinare pentru salariaţii care nu îşi îndeplinesc în mod corespunzător atribuţiile, cu respectarea prevederilor legale din domeniul furnizării serviciilor sociale, codului muncii etc.;
b) elaborează rapoartele generale privind activitatea serviciului social, stadiul implementării obiectivelor şi întocmeşte informări pe care le prezintă furnizorului de servicii sociale;
c) propune participarea personalului de specialitate la programele de instruire şi perfecţionare;
d) colaborează cu alte centre/alţi furnizori de servicii sociale şi/sau alte structuri ale societăţii civile în vederea schimbului de bune practici, a îmbunătăţirii permanente a instrumentelor proprii de asigurare a calităţii serviciilor, precum şi pentru identificarea celor mai bune servicii care să răspundă nevoilor persoanelor beneficiare;
e) întocmeşte raportul anual de activitate;
f) asigură buna desfăşurare a raporturilor de muncă dintre angajaţii serviciului/centrului;
g) propune furnizorului de servicii sociale aprobarea structurii organizatorice şi a numărului de personal;
h) desfăşoară activităţi pentru promovarea imaginii centrului în comunitate;
i) ia în considerare şi analizează orice sesizare care îi este adresată, referitoare la încălcări ale drepturilor
beneficiarilor în cadrul serviciului pe care îl conduce;
j) răspunde de calitatea activităţilor desfăşurate de personalul din cadrul serviciului şi dispune, în limita competenţei, măsuri de organizare care să conducă la îmbunătăţirea acestor activităţi sau, după caz, formulează propuneri în acest sens;
k) organizează activitatea personalului şi asigură respectarea timpului de lucru şi a regulamentului de organizare şi funcţionare;
l) reprezintă serviciul în relaţiile cu furnizorul de servicii sociale şi, după caz, cu autorităţile şi instituţiile publice, cu persoanele fizice şi juridice din ţară şi din străinătate, precum şi în justiţie;
m) asigură comunicarea şi colaborarea permanentă cu serviciul public de asistenţă socială de la nivelul primăriei şi de la nivel judeţean, cu alte instituţii publice locale şi organizaţii ale societăţii civile active în comunitate, în folosul beneficiarilor;
n) numeşte şi eliberează din funcţie personalul din cadrul serviciului, în condiţiile legii;
o) întocmeşte proiectul bugetului propriu al serviciului şi contul de încheiere a exerciţiului bugetar;
p) asigură îndeplinirea măsurilor de aducere la cunoştinţă atât personalului, cât şi beneficiarilor a prevederilor din regulamentul propriu de organizare şi funcţionare;
q) asigură încheierea cu beneficiarii a contractelor de furnizare a serviciilor sociale;
r) alte atribuţii prevăzute în standardul minim de calitate aplicabil.
(3) Funcţiile de conducere se ocupă prin concurs sau, după caz, examen, în condiţiile legii.
(4) Candidaţii pentru ocuparea funcţiei de conducere trebuie să fie absolvenţi cu diplomă de învăţământ superior în domeniul psihologie, asistenţă socială şi sociologie, cu vechime de minimum 2 ani în domeniul serviciilor sociale, sau absolvenţi cu diplomă de licenţă ai învăţământului superior în domeniul juridic, medical, economic şi al ştiinţelor administrative, cu experienţă de minimum 5 ani în domeniul serviciilor sociale.
(5) Sancţionarea disciplinară sau eliberarea din funcţie a conducătorilor instituţiei se face în condiţiile legii.

ARTICOLUL 10
Personalul de specialitate de îngrijire şi asistenţă. 

(1) Personalul de specialitate este:
a) inspector
b) asistent social (cod 263501)
c) infirmieră (cod 532103)
(2) Atribuţii ale personalului de specialitate:
a) asigură derularea etapelor procesului de acordare a serviciilor sociale cu respectarea prevederilor legii, a standardelor minime de calitate aplicabile şi a prezentului regulament;
b) colaborează cu specialişti din alte centre în vederea soluţionării cazurilor, identificării de resurse;
c) monitorizează respectarea standardelor minime de calitate;
d) sesizează conducerii serviciului situaţii care pun în pericol siguranţa beneficiarului, situaţii de nerespectarea prevederilor prezentului regulament;
e) întocmeşte rapoarte periodice cu privire la activitatea derulată;
f) face propuneri de îmbunătăţire a activităţii în vederea creşterii calităţii serviciului şi respectării legislaţiei;
g) alte atribuţii prevăzute în standardul minim de calitate aplicabil. 
(3) Atribuţii ale personalului de specialitate sunt conform fișelor de post  elaborate de șeful Serviciului pentru Protecția Socială a Persoanelor Vârstnice


ARTICOLUL 11
Personalul administrativ, gospodărie, întreţinere-reparaţii, deservire
În cadrul serviciului social Îngrijire la domiciliu nu își desfășoară activitatea personal administrativ, gospodărie, întreţinere-reparaţii, deservire.


ARTICOLUL 12
Finanţarea centrului
(1) În estimarea bugetului de venituri şi cheltuieli, serviciul social  Îngrijire la domiciliu are în vedere asigurarea resurselor necesare acordării serviciilor sociale cel puţin la nivelul standardelor minime de calitate aplicabile.
(2) Finanţarea cheltuielilor serviciului social  Îngrijire la domiciliu se asigură în condiţiile legii, din următoarele surse:
a) bugetul local al Municipiului Timișoara ;
b) donaţii, sponsorizări sau alte contribuţii din partea persoanelor fizice ori juridice din ţară şi din străinătate;
c) fonduri externe rambursabile şi nerambursabile;
d) alte surse de finanţare, în conformitate cu legislaţia în vigoare.

